# data[].attributes.body
Louise: For mig var sanseoplevelsen præget af materialerne stålets hårdhed og kulde, efterårets varme farver og kolde blæst, lyden fra gravemaskiner og havearbejdet som er pågående. Former, runde og firkantede spillede også en rolle i det sanselige.

Betina: Jeg var meget optaget af former og farver, som poppede frem i hvert billede jeg modtog. Kulden tog opmærksomheden en gang imellem, da jeg fik kolde fingre hver gang jeg skulle håndtere telefonen og den kolde skærm.

# data[].attributes.body
Louise: Det første billede er inspireret af, at Susanne nævnte noget med et vindue. Jeg vidste med det samme hvilket vindue det skulle være. Jeg forholdt mig til hvad Betina ville få ud af billedet, og tænkte at det måske var noget med firkanter.

Den refleksive orientering beskæftiger sig med at tænke i metaperspektiv omkring billedet og hvad det formidler.

Betina: Jeg synes ikke umiddelbart, at jeg reflekterede så meget over det billede, jeg modtog, da jeg ret hurtigt fokuserede på enten genkendelige farver eller former, som jeg så prøvede at finde i mit eget visuelle billede.

Dog blev jeg i samtalen efterfølgende klar over, at jeg havde en del tanker om det motiv, jeg ville sende tilbage, fx nærbilledet af hegnet, hvor der er (godt skjult) graffiti i baggrunden. Jeg fik associationer til nogen, som havde gjort noget ulovligt ved at bryde ind bag hegnet og male på en andens ejendom... Gad vide hvorfor, og hvad budskabet var?